
TECHNINĖ SPECIFIKACIJA
LOGOPEDO KONSULTACIJOS

I.	INFORMACIJA APIE PROJEKTĄ
1.	Pirkimas vykdomas įgyvendinant projektą “Visos dienos mokyklos paslaugų plėtra ir prieinamumo didinimas Druskininkų savivaldybėje” (Projekto kodas-10-059-K-0012) (toliau – Projektas). Projektas įgyvendinamas pagal 2021–2030 m. Plėtros programos valdytojos Lietuvos Respublikos švietimo, mokslo ir sporto ministerijos švietimo plėtros programos pažangos priemonę Nr. 12-003-03-02-01 „Įgyvendinti įtraukųjį švietimą“. Projektas finansuojamas  Europos socialinio fondo+ lėšomis.
2.	Pirkimas vykdomas įgyvendinti Projekto 1.4.1 veiklą, kurios metu vaikams bus teikiamos logopedo paslaugos.

II.  BENDROJI DALIS
3. Perkančioji organizacija – Druskininkų švietimo centras (toliau – Perkančioji organizacija).
4. Pirkimo objektas – Logopedo konsultacijos (toliau – Paslauga / konsultacija). BVPŽ kodas – 80340000-9 Specialiojo mokymo paslaugos. Pirkimas skaidomas į 2 (dvi) dalis:
4.1.	pirma (I) dalis – 540 ak. val. (arba 45 Paslaugos gavėjai);
4.2.	antra (II) dalis – 540 ak. val. (arba 45 Paslaugos gavėjai).
5. Paslaugos tikslas – teikti kvalifikuotą logopedo pagalbą Druskininkų savivaldybės ugdymo įstaigų mokiniams.
6. Paslaugos įgyvendinimo laikotarpis – nuo 2026 m.  rugsėjo 1 d. iki 2028 m. gegužės 31 d. (tas pats įgyvendinimo laikotarpis taikomas abiem pirkimo dalim (I ir II)).
7. Druskininkų savivaldybės ugdymo įstaigos ir paslaugų teikimo vietos:
7.1. [bookmark: _Hlk212809292]Druskininkų „Ryto“ gimnazija, adresu Klonio g. 2, Druskininkai;
7.2. Druskininkų „Saulės“ pagrindinė mokykla, adresu Ateities g. 13, Druskininkai;
7.3. Druskininkų „Atgimimo“ mokykla, adresu M. K. Čiurlionio g. 92, Druskininkai;
7.4. Druskininkų savivaldybės Viečiūnų progimnazija, adresu Jaunystės g. 8, Viečiūnų mstl., Druskininkų sav.;
7.5. Druskininkų savivaldybės Leipalingio progimnazija, adresu Alėjos g. 26, Leipalingio mstl., Druskininkų sav.
8. Paslaugos gavėjai – Druskininkų savivaldybės ugdymo įstaigų mokiniai (toliau – Paslaugos gavėjas / mokinys):
8.1. pirmoje (I) dalyje – 45 mokiniai;
8.2. antroje (II) dalyje – 45 mokiniai.
9. Paslaugos teikėjas – fizinis arba juridinis asmuo teikiantis Logopedo paslaugas (toliau – teikėjas / logopedas)
10. Pirkimas vykdomas vadovaujantis Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.3 papunkčiu. Perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos.

III. REIKALAVIMAI PASLAUGAI
11. Paslaugos metu teikiamos logopedo paslaugos, kurios organizuojamos individualių kontaktinių konsultacijų būdu, toje Druskininkų savivaldybės ugdymo įstaigoje, kurioje mokosi Paslaugos gavėjas (per 2026-2028 mokslo metus Paslauga turi būti suteikta pirmoje (I) prikimo dalyje – 45 mokiniams, antroje (II) pirkimo dalyje – 45 mokiniams. Mokinių sąrašų sudarymu rūpinasi Perkančioji organizacija.
12. Vienam mokiniui turi būti suteiktos 4 konsultacijos per mėnesį, bet ne dažniau, kaip 2 konsultacijos per savaitę. Iš viso vienam mokiniui turi būti suteikta 12 konsultacijų per 3 mėnesius. Vienos konsultacijos trukmė – viena akademinė valanda (45 minutės). Iš viso per 2026-2028 mokslo metus turi būti suteikta pirmoje (I) pirkimo dalyje 540 ak. val., antroje (II) pirkimo dalyje – 540 ak. val.
13. Konsultacijos teikiamos ugdymo įstaigoje, kurioje mokosi Paslaugos gavėjas, pasibaigus formaliajam ugdymui ir ne ilgiau kaip iki 17.30 val. Mokinių atostogų metu Paslaugos neteikiamos.
14. Teikėjas turi sudaryti paslaugų teikimo grafiką (toliau – grafikas) ne trumpesniam kaip 12 (dvylikos) savaičių laikotarpiui. Grafikas turi būti suderintas su Perkančiąja organizacija raštu likus ne mažiau kaip 5 d. d. iki Paslaugos teikimo pradžios. 
15. Tais atvejais, kai mokinys nedalyvauja konsultacijoje dėl ligos ar kitų pateisinamų priežasčių, konsultacija laikoma nesuteikta ir turi būti perkeliama į kitą laiką, suderintą su mokinio ugdymo įstaiga. Tokiais atvejais Teikėjas gali nesilaikyti 12 punkte nurodyto konsultacijų periodiškumo, tačiau bendras vienam mokiniui numatytas konsultacijų skaičius negali būti mažinamas.
16. Teikėjas turės atlikti mokinių logopedinį vertinimą pirmos ir dvyliktos (paskutinės) konsultacijos metu. Užpildyti logopediniai vertinimai (Techninės specifikacijos 2.1 priedas – Mokinių kalbėjimo, kalbos ir komunikacijos įvertinimo kortelė) (toliau – anketa) Perkančiajai organizacijai perduodamos po dvyliktos (paskutinės) konsultacijos su mokiniu, bet ne vėliau kaip po 10 d. d. nuo paskutinės konsultacijos.
17. Teikėjas turi sekti konsultacijas gaunančių mokinių lankomumą ir pildyti Techninės specifikacijos 2.2 priedą – Dalyvių sąrašas). Kiekvienai Druskininkų savivaldybės ugdymo įstaigai pildomas atskiras Dalyvių sąrašas. Turi būti sudaroma galimybė Perkančiajai organizacijai tikrinti dalyvių lankomumą.
18. [bookmark: part_0aec07fef0294dcbb538e0eb247b6073][bookmark: part_6a5c9a8a97a0414496b23445c6e5b475][bookmark: part_40f65fc672a64ec0a9b67c1bbcd0a98e]Užpildytas Dalyvių sąrašas (-ai) kartu su Paslaugų perdavimo-priėmimo aktu Perkančiajai organizacijai perduodamas ne dažniau kaip 1 (vieną) kartą per mėnesį. 
______________________
